
Αρ 


. Φύλλου 549 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση και συγκρότηση του Υπηρεσιακού Συμ¬ 
βουλίου Υπαλλήλων του Υπουργείου Εσωτερι¬ 
κών. 

2 

Έγκριση εργασίας καθ'υπέρβαση του υποχρεωτι¬ 
κού ωραρίου για το μόνιμο, το με σχέση εργασίας 
Ιδιωτικού Δικαίου αορίστου χρόνου (πλην δημο¬ 
σιογράφων) και το αποσπασμένο προσωπικό στη 
Γενική Γραμματεία Ενημέρωσης και Επικοινωνίας 
του Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης. 

3 

Έγκριση καθ' υπέρβαση εργασίας κατά τις νυκτε¬ 
ρινές ώρες για το μόνιμο, το με σχέση εργασίας 
Ιδιωτικού Δικαίου (πλην δημοσιογράφων) και το 
αποσπασμένο προσωπικό στη Γενική Γραμματεία 
Ενημέρωσης και Επικοινωνίας του Υπουργείου 
Ψηφιακής Πολιτικής, Τηλεπικοινωνιών και Ενημέ¬ 
ρωσης. 

4 

Ανάκληση της εγγύησης του Ελληνικού Δημοσίου 
σε ομολογιακό δάνειο εκδόσεως της ΕυΚΟΒΑΝΚ 
ΕΚΟΑ5ΙΑ5 Α.Ε. ποσού 500.000.000 ευρώ. 

5 

Ανάκληση της με αριθμ. πρωτ. ΔΥΓ3α/Γ.Π οικ. 
119442/2013 (ΦΕΚ 3338/τ.Β'/30-12-2013) κοινής 
υπουργικής απόφασης περί κλινικών μελετών. 

6 

Σύσταση - Συγκρότηση Πρωτοβάθμιου Πειθαρ¬ 
χικού Συμβουλίου στο Υπουργείο Υποδομών και 
Μεταφορών και τα εποπτευόμενα από αυτό Νο¬ 
μικά Πρόσωπα Δημοσίου Δικαίου. 

7 

Λύση του Ν.Π.Δ.Δ. με την επωνυμία «Αθλητικό Κέ¬ 
ντρο Δήμου Αμοργού». 


ΑΠΟΦΑΣΕΙΣ 

Αριθμ. 3638 _ (1) 

Σύσταση και συγκρότηση του Υπηρεσιακού Συμ¬ 
βουλίου Υπαλλήλωντου Υπουργείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 


1) Τις διατάξεις: 

α. Του άρθρου 30 παρ. 1 περ. α) και β), 2, 3 και 4 του 
ν. 4369/2016 «Εθνικό Μητρώο Επιτελικών Στελεχών 
Δημόσιας Διοίκησης, βαθμολογική διάρθρωση θέσε¬ 
ων, συστήματα αξιολόγησης, προαγωγών και επιλογής 
προϊσταμένων (διαφάνεια - αξιοκρατία και αποτελεσμα- 
τικότητα της Δημόσιας Διοίκησης) και άλλες διατάξεις» 
(Α' 33), όπως αντικαταστάθηκε και συμπληρώθηκε με το 
άρθρο 72 παρ. 4 και 5 του ν. 4370/2016 (Α' 37) καθώς και 
με το άρθρο 171 του ν. 4389/2016, το οποίο αντικαθι¬ 
στά τις διατάξεις της παραγράφου 3 του άρθρου 30 του 
ν. 4369/2016. 

β.Των άρθρων 159,161 και 162 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ.» (Α' 26), 
όπως ισχύουν, για όσα θέματα δεν ρυθμίζονται από τις 
υπό στοιχείο α. διατάξεις. 

γ. Της παραγράφου 4 της περίπτωσης Β' του άρθρου 40 
του ν. 1884/1990 «Διαρρυθμίσεις στην έμμεση φορολο¬ 
γία και άλλες διατάξεις» (Α’ 81) όπως ισχύει. 

δ. Του άρθρου 6 παρ. 1 του ν. 2839/2000 «Ρυθμίσεις 
θεμάτων του Υπουργείου Εσωτερικών, Δημόσιας Διοί¬ 
κησης και Αποκέντρωσης και άλλες διατάξεις» (Α' 196). 

ε. Του π.δ. 105/2014 «Οργανισμός του Υπουργείου 
Εσωτερικών» (Α' 172), όπως ισχύει. 

στ. Του π.δ. 123/2016 (Α’ 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

2) Επειδή σύμφωνα με τις διατάξεις του άρθρου 3 του 
π.δ. 123/2016 (Α' 208) «4. Έως τη σύσταση αντίστοιχων 
υπηρεσιών στο συνιστώμενο Υπουργείο, οι μεταφερό- 
μενες με τις παραγράφους 1 και 2 υπη ρεσιακές μονάδες 
εξακολουθούν να εξυπηρετούνται για υπηρεσιακά, δι¬ 
οικητικά και οικονομικά θέματα από τις αρμόδιες μέχρι 
την έκδοση του παρόντος υπηρεσίες. 

5. Έως τη συγκρότηση των υπηρεσιακών και πειθαρ¬ 
χικών συμβουλίων του Υπουργείου Μεταναστευτικής 
Πολιτικής, το προσωπικό των υπηρεσιών που μεταφέ- 

ρονται στο Υπουργείο αυτό εξακολουθεί να υπάγεται 
στα υπηρεσιακά και πειθαρχικά συμβούλια στα οποία 
υπαγόταν μέχρι τη δημοσίευση του παρόντος.». 

3) Επειδή από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολο¬ 
γισμού, καθόσον σύμφωνα με την παρ. 1 του άρθρου 7 
του ν. 3833/2010 (Α’ 40), τα Υπηρεσιακά Συμβούλια λει¬ 
τουργούν εντός του κανονικού ωραρίου εργασίας των 
οικείων Υπηρεσιών ή σε χρόνο που καλύπτεται από 
υπερωριακή απασχόληση και δεν καταβάλλεται καμία 
πρόσθετη αμοιβή ή αποζημίωση στα μέλη τους, απο¬ 
φασίζουμε: 

Συνιστούμε στο Υπουργείο Εσωτερικών πενταμελές 
Υπηρεσιακό Συμβούλιο, αρμόδιο για την εν γένει υπηρε¬ 
σιακή κατάσταση όλων των υπαλλήλων του Υπουργείου 
Εσωτερικών (και του προσωπικού των υπηρεσιών που 
μεταφέρονται στο Υπουργείο Μεταναστευτικής Πολιτι¬ 
κής), εξαιρουμένων των θεμάτων πειθαρχικής ευθύνης 
και επιλογής προϊσταμένων που ρυθμίζονται από άλλες 
διατάξεις, αποτελούμενο από: 

Α) Τρεις (3) μόνιμους υπαλλήλους και τους αναπλη¬ 
ρωτές αυτών, που ασκούν καθήκοντα προϊσταμένου 
Διεύθυνσης, έχουν τον περισσότερο χρόνο άσκησης 
καθηκόντων προϊσταμένου Διεύθυνσης, υπάγονται 
στην αρμοδιότητα του Υπηρεσιακού Συμβουλίου και 
υπηρετούν στην έδρα του ή στο Νομό Αττικής, για τα 
Υπηρεσιακά Συμβούλια που εδρεύουν στο Νομό αυτό. 
Αν δεν υπάρχουν ή δεν επαρκούν υπάλληλοι της οικείας 
υπηρεσίας με τις προαναφερόμενες προϋποθέσεις για να 
οριστούν μέλη του Υπηρεσιακού Συμβουλίου, ορίζονται 
υπάλληλοι από άλλη δημόσια υπηρεσία ή νομικό πρό¬ 
σωπο δημοσίου δικαίου που πληρούν τις προϋποθέσεις 
αυτές. Αν ο αριθμός των υπηρετούντων στην έδρα του 
Υπηρεσιακού Συμβουλίου δεν επαρκεί για τη συγκρό¬ 
τηση του, ορίζονται υπάλληλοι που υπηρετούν εκτός 
της έδρας του Νομού αυτού, που πληρούν τις προϋπο¬ 
θέσεις. Ένα τουλάχιστον από τα τακτικά μέλη θα είναι 
διαφορετικού φύλου από τα λοιπά, εφόσον υπάρχει και 
συγκεντρώνει τις νόμιμες προϋποθέσεις. 

Β) Δύο (2) αιρετούς εκπροσώπους των υπαλλήλων και 
τους αναπληρωτές αυτών, οι οποίοι έχουν αναδειχθεί 
από τις τελευταίες εκλογές για την ανάδειξη αιρετών 
εκπροσώπων. 

Γ) Γραμματέας του Υπηρεσιακού Συμβουλίου και νόμι¬ 
μος αναπληρωτής του ορίζεται υπάλληλος του Υπουρ¬ 
γείου, κατηγορίας ΠΕ ήΤΕ, με βαθμό τουλάχιστον Γ'. 

1. Στο Υπηρεσιακό Συμβούλιο, ως Πρόεδρος και ανα¬ 
πληρωτής του ορίζονται δύο από τα υπό στοιχείο (Α) 
μέλη του. 

2. Στο Υπηρεσιακό Συμβούλιο, ως Εισηγητής ορίζεται 
ο προϊστάμενος της οικείας υπη ρεσίας, αρμόδιος για τα 
θέματα προσωπικού, με αναπληρωτή αυτόν που νομί- 
μως τον αναπληρώνει στα υπηρεσιακά του καθήκοντα. 
Η ιδιότητα του εισηγητή του Συμβουλίου δεν είναι ασυμ¬ 
βίβαστη με την ιδιότητα του μέλους αυτού. 

3. Η θητεία των τακτικών-μη αιρετών μελών του Υπη¬ 
ρεσιακού Συμβουλίου που συγκροτείται με την παρού¬ 
σα λήγει με την επιλογή και τοποθέτηση προϊσταμένων 
Διευθύνσεων που επιλέγονται σύμφωνα με τις διατά¬ 


ξεις των άρθρων 84-86 του Κώδικα Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. 
(ν. 3528/2007) οπότε και συγκροτούνται τα υπηρεσιακά 
συμβούλια του άρθρου 159 του Κώδικα Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
(ν. 3528/2007), ενώ των αιρετών εκπροσώπων των μονί¬ 
μων και με σχέση εργασίας ιδιωτικού δικαίου αορίστου 
χρόνου υπαλλήλων του Υπουργείου Εσωτερικών λήγει 
την 31 η Δεκεμβρίου 2018. 

Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού 
με σχέση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. 1902 _ (2) 

Έγκριση εργασίας καθ' υπέρβαση του υποχρεω¬ 
τικού ωραρίου για το μόνιμο, το με σχέση εργα¬ 
σίας Ιδιωτικού Δικαίου αορίστου χρόνου (πλην 
δημοσιογράφων) και το αποσπασμένο προσω¬ 
πικό στη Γενική Γραμματεία Ενημέρωσης και Επι¬ 
κοινωνίας του Υπουργείου Ψηφιακής Πολιτικής, 
Τηλεπικοινωνιών και Ενημέρωσης. 

Ο ΥΠΟΥΡΓΟΣ 
ΨΗΦΙΑΚΗΣ ΠΟΛΙΤΙΚΗΣ, 

ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

Ι.Τις διατάξεις: 

α) Του άρθρου 20 του ν. 4354/2015 (ΦΕΚ176 Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

β) Του άρθρου 28 του ν. 4320/2015 (ΦΕΚ 29 Α') «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις». 

γ) Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
εε)- δημόσιο λογιστικό και άλλες διατάξεις» (ΦΕΚ 143 Α'). 

δ) Του άρθρου 1 του ν. 2469/1997 (ΦΕΚ 38 Α') «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

ε) Του π.δ. 80/2016 «Ανάληψη υποχρεώσεων από τους 
διατάκτες» (ΦΕΚ 145 Α'). 

στ) Της παρ. 1 του άρθρου 4 του π.δ. 123/2016 «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα- 

σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων» (ΦΕΚ 208 Α’). 

ζ) Του π.δ. 102/2014 (ΦΕΚ 169 Α’) και ιδίως της παρ. 1 
του άρθρου 4 «Οργανισμός της Γενικής Γραμματείας 
Ενημέρωσης και της Γενικής Γραμματείας Επικοινωνίας 
και Προβολής». 

η) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210 Α’). 

θ) Τις διατάξεις της υπ' αριθμ. 167/27.2.2015 (ΦΕΚ 103 
ΥΟΔΔ/05.03.2015) απόφασης του Πρωθυπουργού και 
του Υπουργού Επικράτειας «Διορισμός Γενικού Γραμ¬ 
ματέα Ενημέρωσης». 

2. Το γεγονός ότι το προσωπικό των υπηρεσιών της 
Γενικής Γραμματείας Ενημέρωσης και Επικοινωνίας πρό¬ 
κειται να εργαστεί πέραν του προβλεπόμενου ωραρίου 
προκειμένου να αντιμετωπισθούν οι ανάγκες άμεσης 
ενημέρωσης της ελληνικής και διεθνούς κοινής γνώμης 
επί ζητημάτων κυβερνητικής πολιτικής, καθώς και οι 
έκτακτες υπηρεσιακές ανάγκες που θα προκύψουν από 
τη διοργάνωση δημοσιογραφικών συνεδρίων, κέντρων 
τύπου, την κάλυψη επισήμων επισκέψεων στη χώρα μας 
προσωπικοτήτων άλλων χωρών, καθώς και την εφαρμο¬ 
γή νέων διοικητικών μέτρων. 

3. Το γεγονός ότι για την αντιμετώπιση των παραπάνω 
αναγκών επιβάλλεται να απασχολούνται υπερωριακά, 
έως τριάντα πέντε (35) υπάλληλοι (μόνιμοι, ΙΔΑΧ - πλην 
ειδικότητας Δημοσιογράφοι -και αποσπασμένοι), μηνι- 
αίως, έως εκατόν είκοσι (120) ώρες, ανά άτομο, από τη 
δημοσίευση της παρούσης έως και τις 30.06.2017. 

Αφορά σε εργασία καθ' υπέρβαση του υποχρεωτικού 
ωραρίου τεσσάρων χιλίων διακοσίων (4.200) ωρών, συ¬ 
νολικά, για το χρονικό διάστημα, από τη δημοσίευση της 
παρούσης έως και την 30.06.2017. 

4. Την υπ' αριθμ. 1185/20.01.2017 απόφαση του Τμή¬ 
ματος Προϋπολογισμού, Δημοσιονομικών Αναφορών 
Εποπτευόμενων Φορέων, Κρατικών Ενισχύσεων και 
Πληρωμών της Διεύθυνσης Οικονομικών και Διοικητι¬ 
κών Υπηρεσιών του Υπουργείου Ψηφιακής Πολιτικής, 
Τηλεπικοινωνιών και Ενημέρωσης (Κ.Α.Ε 0511 του φο¬ 
ρέα 51, ειδικού φορέα 110) και τη βεβαίωση ύπαρξης 
πίστωσης της του Τμήματος Οικονομικής Διαχείρισης της 
Διεύθυνσης Οικονομικών και Διοικητικών Υπηρεσιών 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης με α.α. 7607/25.01.2017 καταχώρισης 
στο Βιβλίο Εγκρίσεων και Εντολών Πληρωμής, αποφα¬ 
σίζουμε: 

Εγκρίνουμε, από τη δημοσίευση της παρούσας έως 
και την 30.06.2017, οι μόνιμοι, οι με σχέση εργασίας Ιδι¬ 
ωτικού Δικαίου αορίστου χρόνου - εκτός των δημοσιο¬ 
γράφων - και οι αποσπασμένοι στη Γενική Γραμματεία 
Ενημέρωσης και Επικοινωνίας του Υπουργείου Ψηφιακής 
Πολιτικής,Τηλεπικοινωνιών και Ενημέρωσης, υπάλληλοι 
να εργάζονται καθ' υπέρβαση του υποχρεωτικού τους 
ωραρίου, ως εξής: 


έως τριάντα πέντε (35) υπάλληλοι, μέχρι τη συμπλή¬ 
ρωση του ανώτατου επιτρεπτού ορίου συνολικών ωρών 
υπερωριακής απασχόλησης, ανά εξάμηνο, ήτοι εκατόν 
είκοσι (120) ώρες, από τη δημοσίευση της παρούσης έως 
και τις 30.06.2017, με την προβλεπόμενη από το νόμο 
αποζημίωση, για τους μνημονευόμενους στο σκεπτικό 
της απόφασης αυτής λόγους. 

Η υπερωριακή εργασία του μόνιμου, του με σχέση ερ¬ 
γασίας Ιδιωτικού Δικαίου αορίστου χρόνου (εκτός των 
δημοσιογράφων) και του αποσπασμένου προσωπικού 
που υπηρετεί στη Γενική Γραμματεία Ενημέρωσης και 
Επικοινωνίας του Υπουργείου Ψηφιακής Πολιτικής, Τη¬ 
λεπικοινωνιών και Ενημέρωσης, εγκρίνεται έως τη συ¬ 
μπλήρωση τεσσάρων χιλίων διακοσίων (4.200) ωρών, 
συνολικά, από τη δημοσίευση της παρούσης έως και 
τις 30.06.2017. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η δαπάνη που θα προκύψει από την απόφαση αυτή 
δεν μπορεί σε καμία περίπτωση να υπερβεί το ποσό των 
είκοσι εννέα επτακοσίων πενήντα ευρώ (29.750,00 €) και 
θα βαρύνει τις πιστώσεις του Κ.Α.Ε. 0511, οικονομικού 
έτους 2017, του Φορέα 51, Ειδικού Φορέα 110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 

Ο Υπουργός 

ΝΙΚΟΛΑΟΣ ΠΑΠΠΑΣ 


Αριθμ. 1904 _ (3) 

Έγκριση καθ' υπέρβαση εργασίας κατά τις νυκτε¬ 
ρινές ώρες για το μόνιμο, το με σχέση εργασίας 
Ιδιωτικού Δικαίου (πλην δημοσιογράφων) και το 
αποσπασμένο προσωπικό στη Γενική Γραμμα¬ 
τεία Ενημέρωσης και Επικοινωνίας του Υπουρ¬ 
γείου Ψηφιακής Πολιτικής,Τηλεπικοινωνιών και 
Ενημέρωσης. 

Ο ΥΠΟΥΡΓΟΣ 
ΨΗΦΙΑΚΗΣ ΠΟΛΙΤΙΚΗΣ, 

ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 4354/2015 (ΦΕΚ 176 Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

β) Του άρθρου 28 του ν. 4320/2015 (ΦΕΚ 29 Α') «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις». 

γ) Του ν. 4270/2014 «Αρχές δημοσιονομικής διαχείρι¬ 
σης και εττοτττείας (ενσωμάτωση της Οδηγίας 2011/85/ 
εε)- δημόσιο λογιστικό και άλλες διατάξεις» (ΦΕΚ143 Α’). 

δ) Του άρθρου 1 του ν. 2469/1997 (ΦΕΚ 38 Α’) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

ε) Του π.δ. 80/2016 «Ανάληψη υποχρεώσεων από τους 
διατάκτες» (ΦΕΚ 145 Α’). 

στ) Της παρ. 1 του άρθρου 4 του π.δ. 123/2016 «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων» (ΦΕΚ 208 Α’). 

ζ)Του π.δ. 102/2014 (ΦΕΚ 169 Α’) και ιδίως της παρ. 1 
του άρθρου 4 «Οργανισμός της Γενικής Γραμματείας 
Ενημέρωσης και της Γενικής Γραμματείας Επικοινωνίας 
και Προβολής». 

η) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210 Α’). 

θ) Τις διατάξεις της υπ' αριθμ. 167/27.2.2015 (ΦΕΚ 103 
ΥΟΔΔ/05.03.2015) απόφασης του Πρωθυπουργού και 
του Υπουργού Επικράτειας «Διορισμός Γενικού Γραμ¬ 
ματέα Ενημέρωσης». 

2. Το γεγονός ότι το προσωπικό των υπηρεσιών της 
Γενικής Γραμματείας Ενημέρωσης και Επικοινωνίας πρό¬ 
κειται να εργαστεί πέραν του προβλεπόμενου ωραρίου 
προκειμένου να αντιμετωπισθούν οι ανάγκες άμεσης 
ενημέρωσης της ελληνικής και διεθνούς κοινής γνώμης 
επί ζητημάτων κυβερνητικής πολιτικής, καθώς και οι 
έκτακτες υπηρεσιακές ανάγκες που θα προκύψουν από 
τη διοργάνωση δημοσιογραφικών συνεδρίων, κέντρων 
τύπου, την κάλυψη επισήμων επισκέψεων στη χώρα 
προσωπικοτήτων άλλων χωρών, καθώς και την εφαρ¬ 
μογή νέων διοικητικών μέτρων. 

3. Το γεγονός ότι για την αντιμετώπιση των παραπάνω 
αναγκών επιβάλλεται να απασχολούνται έως τρεις (3) 
υπάλληλοι της Διεύθυνσης Αμεσης Ενημέρωσης, μη- 
νιαίως, έως ενενήντα έξι (96) ώρες, ανά άτομο, από τη 
δημοσίευση της παρούσης έως και τις 30.06.2017, για 
τις νυκτερινές ώρες. 

Αφορά σε καθ' υπέρβαση εργασία κατά τις νυκτερινές 
ώρες διακοσίων ογδόντα οκτώ (288) ωρών, συνολικά, για 
το χρονικό διάστημα, από τη δημοσίευση της παρούσης 
έως και την 30.06.2017. 

4. Την υπ’ αριθμ. 1184/20.01.2017 απόφαση του Τμή¬ 
ματος Προϋπολογισμού, Δημοσιονομικών Αναφορών 
Εποπτευόμενων Φορέων, Κρατικών Ενισχύσεων και 
Πληρωμών της Διεύθυνσης Οικονομικών και Διοικητι¬ 
κών Υπηρεσιών του Υπουργείου Ψηφιακής Πολιτικής, 
Τηλεπικοινωνιών και Ενημέρωσης (Κ.Α.Ε 0512 του φο¬ 
ρέα 51, ειδικού φορέα 110) και τη βεβαίωση ύπαρξης 
πίστωσηςτηςτουΤμήματος Οικονομικής Διαχείρισηςτης 
Διεύθυνσης Οικονομικών και Διοικητικών Υπηρεσιών 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης με α.α. 7608/25.01.2017 καταχώρησης 


στο Βιβλίο Εγκρίσεων και Εντολών Πληρωμής, αποφα¬ 
σίζουμε: 

Εγκρίνουμε, από τη δημοσίευση της παρούσας έως 
και την 30.06.2017, οι μόνιμοι υπάλληλοι, οι υπάλληλοι 
με σχέση εργασίας Ιδιωτικού Δικαίου αορίστου χρόνου 
(εκτός των δημοσιογράφων) της Διεύθυνσης Άμεσης 
Ενημέρωσης και οι αποσπασμένοι στη Γενική Γραμματεία 
Ενημέρωσης και Επικοινωνίας υπάλληλοι, να εργάζονται 
κατά τις νυκτερινές ώρες, ως εξής: 

για εργασία κατά τις νυκτερινές ώρες, έως τρεις (3) 
υπάλληλοι της Διεύθυνσης Άμεσης Ενημέρωσης, μέχρι 
τη συμπλήρωση του ανώτατου επιτρεπτού ορίου συνο¬ 
λικών ωρών υπερωριακής απασχόλησης, ανά εξάμηνο, 
ήτοι ενενήντα έξι (96) ώρες, από τη δημοσίευση της πα¬ 
ρούσης έως και τις 30.06.2017, με την προβλεπόμενη 
από το νόμο αποζημίωση, για τους μνημονευόμενους 
στο σκεπτικό της απόφασης αυτής λόγους. 

Η καθ' υπέρβαση εργασία κατά τις νυκτερινές ώρες 
του μόνιμου, του με σχέση εργασίας Ιδιωτικού Δικαίου 
αορίστου χρόνου (εκτός των δημοσιογράφων) και του 
αποσπασμένου προσωπικού που υπηρετεί στη Γενική 
Γραμματεία Ενημέρωσης και Επικοινωνίας του Υπουρ¬ 
γείου Ψηφιακής Πολιτικής, Τηλεπικοινωνιών και Ενημέ¬ 
ρωσης, εγκρίνεται έως τη συμπλήρωση διακοσίων ογδό¬ 
ντα οκτώ (288) ωρών, συνολικά, από τη δημοσίευση της 
παρούσης έως και τις 30.06.2017. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η δαπάνη που θα προκύψει από την Απόφαση αυτή 
δεν μπορεί σε καμία περίπτωση να υπερβεί το ποσό των 
δύο χιλιάδων εξακοσίων πενήντα ευρώ (2.650,00€) και 
θα βαρύνει τις πιστώσεις του Κ.Α.Ε. 0512, οικονομικού 
έτους 2017, του Φορέα 51, Ειδικού Φορέα 110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 

Ο Υπουργός 

ΝΙΚΟΛΑΟΣ ΠΑΠΠΑΣ 


Αριθμ. 2/99836/0025 (4) 

Ανάκληση της εγγύησης του Ελληνικού Δημοσίου 
σε ομολογιακό δάνειο εκδόσεως της ΕΙΙΡΟΒΑΝΚ 
ΕΡΟΑ5ΙΑ5 Α.Ε. ποσού 500.000.000 ευρώ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

(α) Του άρθρου 2 του ν. 3723/2008 (ΦΕΚ 250 Α'). 

(β) Του ν. 2322/1995 (ΦΕΚ 143 Α'). 

(γ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α’). 

(δ) Του π.δ. 185/6-10-2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασίατου σε «Υπουργείο Οικονομίας, Ανταγω¬ 
νιστικότητας και Ναυτιλίας», μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας -Θράκης και της 
Γενικής Γραμματείας Αιγαίου και Νησιωτικής Πολιτικής» 
(ΦΕΚ 213/Α/7-10-2009). 

(ε) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Β/23-9-2015). 

στ) Την υπ' αριθμ. Υ29/8-10-2015 (ΦΕΚ2168/Β/9-10-2015) 
απόφαση του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομικών Γεώργιο 
Χουλιαράκη». 

2. Την υπ' αρ. 54201/Β * 1 2 3 2884/26.11.2008 απόφαση του 
Υπουργού Οικονομίας και Οικονομικών «Ενίσχυση της 
Ρευστότητας της Οικονομίας για την αντιμετώπιση των 
επιπτώσεων της Διεθνούς Χρηματοπιστωτικής Κρίσης» 
(ΦΕΚ 2471 Β’) και την τροποποιητική αυτής απόφαση 
Υπουργού Οικονομικών με αριθμ. 5209/Β.237/3-2-2012. 

3. Την υπ’ αρ. 2/5121/0025/26.1.2009 απόφαση του 
Υπουργού Οικονομίας και Οικονομικών «Καθορισμός 
όρων των παρεχομένων κατά το άρθρο 2 του ν. 3723/ 
2008 εγγυήσεων του Ελληνικού Δημοσίου προς πιστω¬ 
τικά ιδρύματα» (ΦΕΚ 140 Β’). 

4. Την ανακοίνωση της Ευρωπαϊκής Επιτροπής για 
την εφαρμογή των κανόνων περί κρατικών ενισχύσεων 
στα μέτρα που λήφθηκαν για τους χρηματοπιστωτικούς 
οργανισμούς στο πλαίσιο της τρέχουσας παγκόσμιας 
χρηματοπιστωτικής κρίσης (2008ΛΙ 270/02). 

5. Το υπ’ αρ. 2139/2-12-2008 έγγραφο της Τράπεζας 
της Ελλάδος (Διεύθυνση Εποπτείας Πιστωτικού Ιδρύ¬ 
ματος και Διεύθυνση Χρηματοοικονομικών Δραστηρι¬ 
οτήτων) σχετικά με τη διαδικασία υποβολής αιτήματος 
συμμετοχής των πιστωτικών ιδρυμάτων στις διατάξεις 
του ν. 3723/2008 για την ενίσχυση τη ρευστότητας της 
οικονομίας. 

6. Την με αριθμ. Γ.Δ.Ο.Π.0000996ΕΞ2016/6-7-2016 από¬ 
φαση του Υπουργού Οικονομικών «Παράταση του Προ¬ 
γράμματος ενίσχυσης της ρευστότητας σύμφωνα με τον 
ν. 3723/2008» (ΦΕΚ 2109/Β/8-7-2016) για την παράταση 
του προγράμματος μέχρι 31/12/2016. 

7. Το υπ' αριθμ. 31/6-12-16 έγγραφο της «ΕϋΚΟΒΑΝΚ 
ΕΚΟΑ5ΙΑ5 Α.Ε.». 

8. Τα από 23/12/16 και 29/12/16 ηλεκτρονικά μηνύμα¬ 
τα της «ΕϋΚΟΒΑΝΚ ΕΚΟΑ5ΙΑ5 Α.Ε.». 

9. Την υπ' αριθμ. 129/14-12-16 εισήγηση τηςΤράπεζας 
της Ελλάδος. 

ΙΟ.Την υπ' αριθμ. 2/31-1-2017 απόφαση Διυπουργικής 
Επιτροπής του άρθρου 5 του ν. 2322/1995. 

11.Την υπ' αριθμ. 2/77831 /0025/3-10-2016 Απόφαση 
του Αναπληρωτή Υπουργού Οικονομικών (ΦΕΚ 3313/ 
Β/14-10-2016), αποφασίζει: 

I. Την ανάκληση της παρασχεθείσας, με την αριθμ. 2/ 
77831/0025/3-10-2016 (ΦΕΚ 3313/Β/14-10-2016) από¬ 


φαση, εγγύησης του Ελληνικού Δημοσίου σε ομολογιακό 
δάνειο εκδόσεως της ΕϋΚΟΒΑΝΚ ΕΚΟΑ5ΙΑ5 Α.Ε. ποσού 
500.000.000 € με Ι5ΙΝ Χ5 1498422259 από 22/12/2016. 

II. Από την παρούσα απόφαση δεν προκαλείται δαπά¬ 
νη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Γ5(α)/οικ.94181 /16 (5) 

Ανάκληση της με αριθμ. πρωτ. ΔΥΓ3α/Γ.Π οικ. 

119442/2013 (ΦΕΚ 3338/τ.Β730-12-2013) κοινής 

υπουργικής απόφασης περί κλινικών μελετών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ - 

ΥΓΕΙΑΣ 

Έχοντας υπόψη: 

1. Τις διατάξεις: 

Α.Του άρθρου 1 παράγραφοι 1,2 και 3 καιτου άρθρου 3 
του ν. 1338/1983 «Εφαρμογή του Κοινοτικού δικαίου» 
(ΦΕΚ Α' 34), όπως τροποποιήθηκε από το άρθρο 6 του 
ν. 1440/1984 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ Α' 70) και του άρθρου 65 
του ν. 1892/1990 (ΦΕΚΑ’ 101). 

Β. Του άρθρου 14 παρ. 4 του ν. 1316/1983 (ΦΕΚ Α' 3), 
καθώς και του άρθρου 2 παρ. 1 και 2 του ν. 1316/1983, 
όπως αντικαταστάθηκε μετις διατάξεις του άρθρου 1 και 
10 παρ. 1 του ν. 1965/1991 (ΦΕΚ Α' 146) «Τροποποίηση 
και συμπλήρωση των κειμένων διατάξεων του Εθνικού 
Οργανισμού Φαρμάκων (Ε.Ο.Φ.) και άλλες διατάξεις». 

Γ.Των άρθρων 47 και 48 του ν. 3370/2005 (ΦΕΚΑ 176). 

Δ. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

2. Την αριθμ. 2001/83/ΕΚ Οδηγία «περί κοινοτικού κω¬ 
δικός για τα φάρμακα που προορίζονται για ανθρώπινη 
χρήση», όπως τροποποιήθηκε από τις Οδηγίες υπ' αριθμ. 
2002/98/ΕΚ, 2004/27/ΕΚ, 2004/24/ΕΚ, 2010/84/ΕΚ και 
2011/62/ΕΕκαι ισχύει. 

3. Την υπ' αριθμ. ΔΥΓ3α/32221/2013 «Εναρμόνιση της 
Ελληνικής νομοθεσίας προς την αντίστοιχη νομοθεσία 
της Ε. Ε. στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση μετην υπ' αριθμ. 2001/83/ΕΚΟδηγία «περί 
κοινοτικού κώδικα για τα φάρμακα που προορίζονται 
για ανθρώπινη χρήση» (Ε311/28.11.2001), όπως ισχύει 
και όπως τροποποιήθηκε με την Οδηγία 2011/62/ΕΕ, 
όσον αφορά την πρόληψη της εισόδου ψευδεπίγρα¬ 
φων φαρμάκων στη νόμιμη αλυσίδα εφοδιασμού 

(Ε 174/1.7.2011)» (ΦΕΚ 1049 Β'), όπως τροποποιήθηκε 
με την αριθμ. ΔΥΓ3α/Γ.Π.οικ. 90023/27.9.2013 (ΦΕΚ Β' 
2485) κοινή υπουργική απόφαση «Τροποποίηση και 
συμπλήρωση της ΔΥΓ3α/Γ.Π. 32221/29.4.2013 κοινής 
υπουργικής απόφασης «Εναρμόνιση της ελληνικής νο¬ 
μοθεσίας προς την αντίστοιχη νομοθεσία της Ε.Ε. [...] 
για την εναρμόνιση της Οδηγίας 2012/26/ΕΕ για την 
τροποποίηση της Οδηγίας 2001/83/ΕΚ όσον αφορά τη 
φαρμακοεπαγρύπνηση (Ε 299/27.10.2012). 

4. Την αριθ. ΔΓ3(α) 69510/24.9.2004 (ΦΕΚ Β' 1503) «Σύ¬ 
σταση και κανονισμός λειτουργίας της Εθνικής Επιτρο¬ 
πής Δεοντολογίας (ΕΕΔ) για Κλινικές Μελέτες. 

5. Την αριθ. Υ6α/3462/24.7.2000 (ΦΕΚ Β' 966), «Τροπο¬ 
ποίηση και συμπλήρωση της Α6/10983/84/ΦΕΚ 886 Β' 
απόφασης του Υπουργού Υγείας και Πρόνοιας για διεξα¬ 
γωγή κλινικών δοκιμών και προστασία του ανθρώπου». 

6. Την αριθμ. Δ.ΥΓ3α/Γ.Π.οικ. 119442/2013 απόφα¬ 
ση των Υπουργών Οικονομικών και Υγείας «Τροπο¬ 
ποίηση των κοινών υπουργικών αποφάσεων: 1. αριθ. 
ΔΥΓ3/89292/31-12-2003/ΦΕΚ 1973 Β', «Εναρμόνιση της 
Ελληνικής Νομοθεσίας προς την αντίστοιχη Κοινοτική 
σύμφωνα με την Οδηγία 2001/20/ΕΚ της 4ης Απριλίου 
2001 «για την προσέγγιση των νομοθετικών, κανονιστι¬ 
κών και διοικητικών διατάξεων των κρατών μελών όσον 
αφορά την εφαρμογή ορθής κλινικής πρακτικής κατά τις 
κλινικές μελέτες φαρμάκων προοριζομένων για τον άν¬ 
θρωπο και 2. αριθ. ΔΥΓ3(α) 69150/24-9-2004/ΦΕΚ1503 Β', 
«Σύσταση και κανονισμός λειτουργίας της Εθνικής 
Επιτροπής Δεοντολογίας (Ε. Ε.Δ) για Κλινικές Μελέτες» 
(ΦΕΚ Β'3338). 

7. Το π.δ. 106/2014 «Οργανισμός του Υπουργείου Υγεί¬ 
ας» (ΦΕΚ 173/Α72014), όπως ισχύει. 

8. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α/23-9-2015). 

9. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ 208/Α/4-11-2016). 

10. Το π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 210/Α75-11 -2016). 

11. Τα με αριθμ. πρωτ. 95582/12-12-2016 και 95583/ 
12-12-2016 έγγραφα του ΕΟΦ. 

12. Το γεγονός ότι από τις διατάξεις της παρούσας 
απόφασης σύμφωνα με το αριθμό πρωτ. Β2α/οικ. 
96678/21-12-2016 της Δ/νσης Οικονομικής Εποπτείας 
Φορέων Γενικής ΚυβέρνησηςΤμήμα Ατης Γ.Δ. Οικ. Υ.του 
Υπουργείου Υγείας, δεν προκαλείται δαπάνη, τόσο σε 
βάρος του Κρατικού προϋπολογισμού έτους 2017, όσο 
και σε βάρος του προϋπολογισμού του ΕΟΦ. 

13. Το γεγονός ότι η υπ' αριθ. Δ.ΥΓ3α/Γ.Π. οικ. 
119442/2013 κοινή υπουργική απόφαση αναρμοδίως 
εκδόθηκε από τους υπουργούς Οικονομικών και Υγείας, 


ενώ σύμφωνα με το άρθρο 1 παρ 3 του ν. 1338/1983, 
αρμόδιοι ήταν οι Υπουργοί Ανάπτυξης και Ανταγωνιστι¬ 
κότητας και Υγείας, αποφασίζουμε: 

Άρθρο 1 

Η αριθμ. Δ.ΥΓ3α/Γ.Π.οικ. 119442/2013 κοινή υπουργική 
απόφαση «Τροποποίηση των κοινών υπουργικών απο¬ 
φάσεων: 1. αριθ. ΔΥΓ3/89292/31-12-2003/ΦΕΚ 1973 Β', 
«Εναρμόνιση της Ελληνικής Νομοθεσίας προς την αντί¬ 
στοιχη Κοινοτική σύμφωνα με την Οδηγία 2001/20/ΕΚ 
της 4ης Απριλίου 2001 «για την προσέγγιση των νομο¬ 
θετικών, κανονιστικών και διοικητικών διατάξεων των 
κρατών μελών όσον αφορά την εφαρμογή ορθής κλι¬ 
νικής πρακτικής κατά τις κλινικές μελέτες φαρμάκων 
προοριζομένων για τον άνθρωπο και 2. αριθ. ΔΥΓ3(α) 
69150/24-9-2004/ΦΕΚ 1503 Β', «Σύσταση και κανονισμός 
λειτουργίας της Εθνικής Επιτροπής Δεοντολογίας (Ε.Ε.Δ) 
για Κλινικές Μελέτες» (ΦΕΚ Β' 3338/30.12.2013) ανακα¬ 
λείται από την 30.12.2013. 

Άρθρο 2 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2017 
Οι Υπουργοί 

Οικονομίας και Ανάπτυξης Υγείας 

ΔΗΜΟΣ ΠΑΠΑΔΗΜΗΤΡΙΟΥ ΑΝΔΡΕΑΣ ΞΑΝΘΟΣ 


Αριθμ. οικ. 7842/455 (6) 

Σύσταση - Συγκρότηση Πρωτοβάθμιου Πειθαρ¬ 
χικού Συμβουλίου στο Υπουργείο Υποδομών και 
Μεταφορών και τα εποπτευόμενα από αυτό Νο¬ 
μικά Πρόσωπα Δημοσίου Δικαίου. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: 

α) Της παρ. 1 καθώς και της παρ. 2 του άρθρου 146Β 
του ν. 3528/2007 «Κύρωση του Κώδικα Κατάστασης Δη¬ 
μοσίων Πολιτικών Υπαλλήλων και Υπαλλήλων Ν.Π.Δ.Δ.», 
όπως αυτό αντικαταστάθηκε με τις διατάξεις παρ. 4 του 
άρθρου 5 του ν. 4325/2015 (Α' 47) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλεκτρο¬ 
νική Διακυβέρνηση, Αποκατάσταση αδικιών και άλλες 
διατάξεις». 

β) Της παρ. 3 του άρθρου 13 του ν. 2690/1999 (Α’ 45) 
«Κύρωση του Κώδικα Διοικητικής Διαδικασίας και άλλες 
διατάξεις». 

γ) Του άρθρου 90 του π.δ/τος 63/2005 (Α' 98) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

δ) Του π.δ/τος 109/2014 (Α' 176) «Οργανισμός του 
Υπουργείου Υποδομών, Μεταφορών και Δικτύων», όπως 
ισχύει. 

ε)Το π.δ. 123/2016 (Α' 208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης... και Υποδομών, Μετα¬ 
φορών και Δικτύων». 

στ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», με το οποίο 
διορίστηκεοΧρήστοςΣπίρτζηςτου Παναγιώτη στη θέση 
του Υπουργού Υποδομών και Μεταφορών. 

2. Την υπ' αριθμ. ΔΙΔΑΔ/Φ.69/66/οικ.13632/8-5-2015 
εγκύκλιο του Υπουργείου Εσωτερικών και Διοικητικής 
Ανασυγκρότησης με θέμα: Διατάξεις νομοσχεδίου «Εκ¬ 
δημοκρατισμός της Διοίκησης - Καταπολέμηση Γραφειο¬ 
κρατίας και Ηλεκτρονική Διακυβέρνηση, Αποκατάσταση 
αδικιών και άλλες διατάξεις» περί αυτοδίκαιης ή δυνη¬ 
τικής θέσης σε αργία και περί επιβολής της ποινής της 
οριστικής παύσης». 

3. Το γεγονός ότι η προκαλούμενη από την παρούσα 
απόφαση δαπάνη σε βάρος του κρατικού προϋπολογι¬ 
σμού θα προκύψει από την προβλεπόμενη από τις δι¬ 
ατάξεις της παρ. 4 του άρθρου 146Β του ν. 3528/2007, 
κοινή υπουργική απόφαση, για την αποζημίωση των τα¬ 
κτικών μελών των πειθαρχικών συμβουλίων, καθώς και 
των αναπληρωματικών μελών των εν λόγω συμβουλίων, 
αποφασίζουμε: 

Συνιστάται στο Υπουργείο Υποδομών και Μεταφορών 
Πρωτοβάθμιο Πειθαρχικό Συμβούλιο για το Υπουργείο 
Υποδομών και Μεταφορών και τα εποπτευόμενα από 
αυτό Νομικά Πρόσωπα Δημοσίου Δικαίου, το οποίο είναι 
αρμόδιο για όλο το προσωπικό του Υπουργείου και τους 
υπαλλήλους των εποπτευόμενων από αυτό Νομικών 
Πρόσωπων Δημοσίου Δικαίου, πλην των προϊσταμένων 
Γενικών Διευθύνσεων αυτού. 

Το ανωτέρω Πειθαρχικό Συμβούλιο είναι πενταμελές 
και αποτελείται από: 

α) Τον πρόεδρο, ο οποίος είναι πάρεδρος του Ελεγκτι¬ 
κού Συνεδρίου ή εφέτης ή πρόεδρος πρωτοδικών ή πρω¬ 
τόδικης των διοικητικών ή των πολιτικών δικαστηρίων 
ή εισαγγελέας ή αντιεισαγγελέας εφετών ή εισαγγελέας 
ή αντιεισαγγελέας πρωτοδικών με τον αναπληρωτή του. 

β) Ένα (1) μέλος, ο οποίος είναι πάρεδρος ή δικαστικός 
πληρεξούσιος του Νομικού Συμβουλίου του Κράτους με 
τον αναπληρωτή του. 

γ) Ένα (1) μέλος, ο οποίος είναι μόνιμος υπάλληλος, 
προϊστάμενος διεύθυνσης Υπουργείου, Αποκεντρωμέ¬ 
νης Διοίκησης, Περιφέρειας ή νομικού προσώπου δη¬ 
μοσίου δικαίου, με τον αναπληρωτή του, οι οποίοι δεν 
υπάγονται στην αρμοδιότητα του οργάνου που εκδίδει 
την παρούσα απόφαση σύστασης του συμβουλίου. 

δ) Δύο (2) αιρετούς εκπροσώπους με τους αναπλη- 
ρωτέςτου οι οποίοι είναι μέλη του Πενταμελούς Υπηρε¬ 
σιακού Συμβουλίου στο οποίο υπάγεται ο διωκόμενος 
υπάλληλος. 

Τα αναπληρωματικά μέλη μετέχουν σε περίπτωση 
απουσίας ή κωλύματος των τακτικών μελών. Ο αναπλη¬ 
ρωτής του προέδρου προεδρεύει σε περίπτωση απου¬ 
σίας ή κωλύματος του προέδρου. 

Γραμματέας του Συμβουλίου ορίζεται μόνιμος υπάλ¬ 
ληλος του Υπουργείου Υποδομών και Μεταφορών με 
βαθμό τουλάχιστον Γ', κατηγορίας ΠΕ, που ορίζεται με 


τον αναπληρωτή του, με την απόφαση ορισμού μελών 
του πειθαρχικού συμβουλίου. 

Εισηγητές στο Πειθαρχικό Συμβούλιο ορίζονται, με 
πράξη του Προέδρου, μόνο μέλη αυτού, τακτικά ή ανα¬ 
πληρωματικά. 

Οι διατάξεις των παρ. 11,12,13,14 και 15 του άρθρου 
146Α του ν. 3528/2007 εφαρμόζονται αναλόγως και στα 
πειθαρχικά συμβούλια του άρθρου 146Β. 

Έδρα του εν λόγω Πρωτοβάθμιου Πειθαρχικού Συμ¬ 
βουλίου ορίζεται το επί της οδού Αναστάσεως 2 και 
Τσιγάντε, 10191 Παπάγου, κτίριο του Υπουργείου Υπο¬ 
δομών και Μεταφορών, και θα συνεδριάζει εντός και 
εκτός του κανονικού ωραρίου λειτουργίας των Δημοσί¬ 
ων Υπηρεσιών, εκτός του χρόνου που καλύπτεται από 
υπερωριακή απασχόληση, και σύμφωνα με τις ισχύουσες 
διατάξεις περί συλλογικών οργάνων. 

Το ανωτέρω Συμβούλιο δύναται να συνεδριάζει, για 
θέματα που αφορούν στους υπαλλήλους που υπηρε¬ 
τούν στη Γενική Γραμματεία Υποδομών και στα Ν.Π.Δ.Δ 
που εποπτεύονται από αυτή, στο επί της οδού Χαριλάου 
Τρικούπη 182,10178 ΑΘΗΝΑ κτίριο της εν λόγω Γενικής 
Γραμματείας. 

Η θητεία των μελών του Πειθαρχικού Συμβουλίου που 
συγκροτείται με την παρούσα λήγει την 31 η Δεκεμβρίου 
2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 2 Φεβρουάριου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 5908 _ (7) 

Λύση του Ν.Π.Δ.Δ. με την επωνυμία «Αθλητικό 
Κέντρο Δήμου Αμοργού». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του ν. 3852/2010 (ΦΕΚ 87/Α) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

β. Τουπ.δ/τος 143/10 (ΦΕΚ 236/Α) «Οργανισμός της 
Αποκεντρωμένης Διοίκησης Αιγαίου». 

γ.Του άρθρου 56 του ν. 4257/2014 (ΦΕΚ 93/Α), «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών», σε συνδυασμό με την πράξη 4 του Υπουργικού 
Συμβουλίου Συμβουλίου της 6-2-2015 (ΦΕΚ 24/Α), 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της Χώρας». 

δ.Της παρ. 1 του άρθρου 28 του ν. 4325/2015 (ΦΕΚ 47/ 
Α) «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις». 

ε.Του άρθρου 241 του ν. 3463/2006 (ΦΕΚ114/Α) «Κύ¬ 
ρωση του Κώδικα Δήμων και Κοινοτήτων»,. 

στ. Του άρθρου 16 του ν. 4147/2013 (ΦΕΚ 98/Α), «Κύ¬ 
ρωση της από 31-12-2012 πράξης Νομοθετικού Περιε¬ 
χομένου "Ρυθμίσεις κατεπειγόντων θεμάτων αρμοδιότη¬ 
τας των Υπουργείων Εσωτερικών, Εργασίας, Κοινωνικής 
Ασφάλισης και Πρόνοιας, ΔημόσιαςΤάξης και Προστασί¬ 
ας του Πολίτη, της Γενικής Γραμματείας της Κυβέρνησης 
και του Υπουργού Επικράτειας" και άλλες διατάξεις». 

2. Την υπ' αριθ. 11/Α.Π. οικ.4569/27-1 -2011 εγκύκλιο 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης. 

3. Την υπ' αριθ. 11210/17-11 -2005 απόφαση του Γενικού 
Γραμματέα της Περιφέρειας Νοτίου Αιγαίου (ΦΕΚ 1700/ 
Β/2005), με την οποία συστάθηκε στον Δήμο Αμοργού 
Ν.Π.Δ.Δ. με την επωνυμία «Αθλητικό Κέντρο Δήμου 
Αμοργού». 

4. Την υπ' αριθ. 180/2016 απόφαση του Δημοτικού 
Συμβουλίου Αμοργού περί λύσης του Ν.Π.Δ.Δ. με την 
επωνυμία «Αθλητικό Κέντρο Δήμου Αμοργού». 

5. Την υπ' αριθ. 198/25-1-2017 βεβαίωση του Δήμου 
Αμοργού, αποφασίζουμε: 


Εγκρίνουμε την υπ' αριθ. 180/2016 απόφαση του Δη¬ 
μοτικού Συμβουλίου Αμοργού με την οποία λύεται το 
Ν.Π.Δ.Δ. του Δήμου Αμοργού με την επωνυμία «Αθλητικό 
Κέντρο Αμοργού». 

Με τη λύση τα περιουσιακά του στοιχεία (κινητά και 
ακίνητα των αθλητικών εγκαταστάσεων της Αμοργού, 
άρθρο 4 της απόφασης 1 1210/17-11-2005, ΦΕΚ 1700/ 
Β/5-12-2005) περιέρχονται στην ιδιοκτησία του Δήμου 
και τους σκοπούς του θα αναλάβει να εκπληρώσει η υπό 
σύσταση Δημοτική Κοινωφελής Επιχείρηση Αμοργού. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Αμοργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΟΣ ΘΕΟΔΩΡΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ΐ(4>6ί.αΓ 











